Камертон
Камертон (немисче kammer — бөлмө, тон — добуш) — дирилдек учтары добуш чыгара турган ийме жаактуу металл. Камертон музыкалык аспаптарды күүгө келтирүүдө жана ырдоодо үн бийиктигинин эталону катары кызмат кылат. Камертон көбүнчө 1-октаванын «ля» нотасында колдонулат. Ырчылар менен хор дирижёрлору 2-октаванын «до» нотасында да пайдаланышат. 1858-жылы Париж ИА 435 Гц жыштык камертонду сунуш кылган. 1885-жылы Венада өткөн Эл аралык конференцияда бул жыштык добуштун эл аралык эталону катары кабыл алынган. Кыргызстанда 1936-жылдын 1январынан камертондун 440 Гц жыштыктагы үлгүсү колдонулат. 
Музыка

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9